**Kivonat**

**Telki Község Képviselő-testülete**

**2015 május 27-én megtartott ülésének**

**jegyzőkönyvéből**

**Telki község**

**Képviselő-testülete**

**58/2015.( V.27.) Öh.** **számú**

**Határozata**

**Az önkormányzat tulajdonában levő**

**Telki, Sármány utca 1411/2 hrsz.-ú ingatlan értékesítéséről**

Telki község önkormányzat tulajdonát képezi a Telki, Sármány utca 1411/2 hrsz-ú 1181 m2 területű ingatlan.

**1.** Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.

Az ingatlanok értékesítésére vonatkozó felhívás az önkormányzat honlapján folyamatosan olvasható (a széleskörű nyilvánosság biztosított).

**2.** A Képviselő-testület a Telki, Sármány utca 1411/2 hrsz.-ú 1181 m2 területű ingatlant értékesítésre kijelölte, eladási árát bruttó 17.300.000 Ft összegben határozta meg.

**3.** A Képviselő-testület megtárgyalta Tóth Attila Zoltán vételi ajánlatát.

A Képviselő-testület úgy határozott, hogy a Telki 1411/2 hrsz-ú ingatlant nyilvános pályázat keretében a legmagasabb vételi árat ajánló pályázó részére kívánja értékesíteni.

A pályázatot az önkormányzat honlapján hirdeti meg 2015. május 29 - 2015. június 10 közötti határidőben.

A képviselő-testület felhatalmazza a polgármester, hogy a legmagasabb vételárat kínáló vevővel kösse meg az adásvételi szerződést.

**Felelős:** Polgármester

**Határidő:** 2015. június 15.

**Deltai Károly sk. dr. Lack Mónika sk.**

**Polgármester jegyző**

A kiadmány hiteléül:

**Bogoly Andrea**

**titkársági előadó**